Diari Oficial de la Generalitat Valenciana


Sumari del DOGV 5942, del 28-01-2009 (2009/638)

RESOLUCIÓ de 5 d'agost de 2008, de la Direcció General per al Canvi Climàtic, per la qual s'atorga a l'empresa Ashland Chemical Hispania, SL l'autorització ambiental integrada per a una indústria de fabricació de primeres matèries plàstiques al terme municipal de Benicarló.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/638


Data del document
:   05-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Benicarló
    * empresa privada
    * indústria de matèries plàstiques

RESOLUCIÓ de 5 d'agost de 2008, de la Direcció General per al Canvi Climàtic, per la qual s'atorga a l'empresa Ashland Chemical Hispania, SL l'autorització ambiental integrada per a una indústria de fabricació de primeres matèries plàstiques al terme municipal de Benicarló. [2009/638]  
Vistos els documents que es troben en l'expedient 114/06 IPPC, instruït a instàncies de l'empresa Ashland Chemical Hispania, SL, a fi d'obtenir l'autorització ambiental integrada per a una indústria de fabricació de primeres matèries plàstiques, en concret, resines de polièster insaturat i resines de vinil èster, s'emet aquesta resolució de conformitat amb els següents  
Antecedents de fet  
Primer. Amb data 30 d'agost de 2006, Piotr Musial en representació de l'empresa Ashland Chemical Hispania, SL, amb CIF B-12008389, presenta en la Conselleria de Territori i Habitatge una sol·licitud d'autorització ambiental integrada per a una indústria de fabricació de primeres matèries plàstiques, en concret resines de polièster insaturat i resines de vinil èster, ubicada a la partida Povet, 37, de Benicarló (Castelló), i que es detalla en l'annex I.  
Juntament amb la sol·licitud s'aporta l'informe urbanístic favorable de l'Ajuntament de Benicarló, emés en data 21 de juliol de 2006, segons el qual es considera compatible amb el planejament urbanístic vigent, perquè encara que la indústria es troba ubicada en sòl urbanitzable no programat amb futura qualificació d'industrial, en tractar-se d'una indústria existent les modificacions i reformes de la qual no suposen l'ampliació del sòl que ocupa, es considera que és compatible amb el planejament urbanístic vigent.  
Segon. Amb data 19 de setembre de 2006, té entrada en el Registre d'aquesta Conselleria documentació complementària presentada per l'empresa, consistent en la justificació de l'exclusió de l'activitat en l'àmbit d'aplicació de la normativa en matèria d'accidents greus com també els documents d'acceptació dels residus produïts en la planta.   
Posteriorment, s'admet a tràmit la sol·licitud i la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Es troben en l'expedient els següents informes de suficiència de la documentació:   
- Informe del Servei de Protecció de l'Ambient Atmosfèric en matèria de contaminació acústica, emés el 5 d'octubre de 2006.  
- Informe del Servei de Residus Urbans en matèria de sòls contaminats, de 17 d'octubre de 2006, pel qual l'esmentat organisme accepta la proposta d'investigació de sòls presentada per l'empresa, cosa que permetrà obtenir la caracterització ambiental sense perjudici que, a la vista dels resultats obtinguts, puga determinar-se l'ampliació del seu abast i contingut.   
- Informe del Servei de Residus Industrials, de 18 de desembre de 2006.  
- Informe de l'Àrea d'Avaluació Ambiental, de data 20 de desembre de 2006, en el qual s'indica que l'activitat exercida en la indústria s'ha sotmés diverses vegades al tràmit d'avaluació d'impacte ambiental. Així mateix, en la revisió de la documentació aportada es comprova que la tramitació de l'autorització ambiental integrada es refereix a la planta existent i a una modificació les repercussions ambientals de la qual no desvirtuen el contingut de les resolucions emeses per l'òrgan ambiental en anteriors ocasions i, per tant, no cal sotmetre novament a la indústria al tràmit d'avaluació d'impacte ambiental.   
Amb dates d'entrada 2 i 11 de gener de 2007, el titular presenta documentació annexa. En un dels documents, se sol·licita la inclusió en la tramitació de l'expedient d'unes millores previstes en la planta, consistents en la instal·lació de dues columnes de rentatge de gasos, una per a cada reactor de fabricació de resines de vinil èster, que complementaran l'actual sistema de filtres de carbó actiu.   
Posteriorment, el 16 de gener de 2007, el Servei de Protecció de l'Ambient Atmosfèric emet un informe en el qual indica que considera necessari tenir en compte en aquest tràmit les periodicitats per a la realització de les auditories acústiques que s'estableixen en la declaració d'impacte ambiental de l'empresa.  
Quart. Amb data 16 de febrer de 2007, la Confederació Hidrogràfica del Xúquer emet un informe sobre el projecte, en el qual manifesta que la documentació presentada justifica i defineix la inexistència d'abocament d'aigües residuals a domini públic hidràulic. Així mateix, establix en el seu informe una sèrie de condicions respecte a l'abocament d'aigües pluvials que s'han incorporat a aquesta resolució.  
Cinqué. Amb dates diverses, l'empresa presenta nova documentació complementària, a requeriment d'aquesta Conselleria.  
Sisé. Amb data 9 de maig de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5508).  
Durant aquest període es presenta una al·legació al projecte a l'Ajuntament de Benicarló. En l'expedient consta el certificat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. Amb data 3 d'octubre de 2007 el titular comunica a aquesta Conselleria que l'empresa es troba en la fase de disseny preliminar d'un nou equip d'oxidació tèrmica, motiu pel qual lliura un informe justificatiu de l'alçària de disseny de la xemeneia, per a la valoració per l'organisme competent.   
Nové. Amb data 3 d'octubre de 2007 l'Ajuntament de Benicarló remet un informe en matèria de les seues competències, en el qual estableix diverses condicions a tenir en compte en l'autorització ambiental integrada i requereix al titular documentació complementària en matèria de protecció contra incendis, accessibilitat i legionel·losi, la qual és aportada per l'empresa el 15 de novembre de 2007. L'Ajuntament emet un informe posteriorment sobre aquesta, en sentit favorable.  
Deu. El 24 d'octubre de 2007 el Servei de Protecció de l'Ambient Atmosfèric emet novament un informe en matèria de contaminació acústica, en el qual manifesta que, rebuda l'auditoria acústica realitzada per una ECMQA, l'activitat no supera els nivells d'emissió sonora establits en l'annex II de la Llei 7/2002, de 3 de desembre, de protecció contra la contaminació acústica per a zones d'ús industrial. No obstant això, s'indica també en l'informe que els receptors de soroll més pròxims a l'activitat són un habitatge unifamiliar situat a la parcel·la annexa a les instal·lacions, per la qual cosa s'han de comparar els nivells sonors mesurats amb el límit establit per a cada tipus de receptor.  
Onze. Amb data 23 d'octubre de 2007 la Confederació Hidrogràfica del Xúquer emet un nou informe, favorable i condicionat a una sèrie de prescripcions que s'han inclòs en aquesta resolució.  
Dotze. Amb data 7 de febrer de 2008 té entrada en el Registre General de la Conselleria de Medi Ambient, Aigua, Urbanisme i Habitatge documentació aportada pel titular consistent en un annex al Projecte de sol·licitud d'autorització ambiental integrada per a la instal·lació d'un oxidador tèrmic, l'objecte de la qual és incloure una nova modificació en la tramitació de l'expedient, consistent en la substitució de l'oxidador tèrmic existent en la planta per un de nou que tractarà, a més dels residus de destil·lat generats en el procés, les emissions i respiracions d'equips de procés i tancs d'emmagatzemament per a disminuir les emissions de COV.  
A l'efecte d'incloure en la tramitació autorització ambiental integrada l'esmentada modificació, es remet un exemplar de l'annex esmentat als organismes que intervenen en el procediment.   
Tretze. S'ha incorporat a l'expedient l'informe emés per l'Entitat de Sanejament d'Aigües, rebut en aquesta Conselleria amb data 1 d'abril de 2008.  
També consten en l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric d'aquesta Conselleria.  
Catorze. Amb data 28 d'abril de 2008 es realitza el tràmit d'audiència a l'interessat, el qual presenta al·legacions a les condicions. Una de les al·legacions formulades fa referència a les aigües pluvials, en sol·licitar que s'autoritze l'abocament al riu Sec de les aigües pluvials que recauen en una superfície pavimentada major que la que el titular tenia autoritzada, perquè l'empresa manifesta que amb data 29 de setembre de 2006 va sol·licitar davant de la Confederació Hidrogràfica del Xúquer la seua variació per haver-se ampliat la superfície pavimentada inclosa dins dels terrenys de la indústria.  
Quinze. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 114/06 IPPC de sol·licitud d'autorització ambiental integrada, promogut per Ashland Chemical Hispania, SL, a l'espera que la Confederació Hidrogràfica del Xúquer es pronuncie sobre l'al·legació efectuada relativa a la superfície involucrada en l'abocament d'aigües pluvials.  
L'informe indicat és emés per la Confederació Hidrogràfica del Xúquer el 12 de juny de 2008. En l'esmentat informe s'accepta l'al·legació realitzada per l'empresa i s'autoritza l'abocament d'aigües pluvials procedents d'una superfície pavimentada de 3.773,26 m² inclosa dins de la parcel·la de l'empresa, sempre que es complisquen una sèrie de condicions que s'han inclòs en aquesta resolució.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana i la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 4.1.h de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.   
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que posseïsc, resolc:  
Primer  
Concedir a Ashland Chemical Hispania, SL l'autorització ambiental integrada per a la indústria de fabricació de primeres matèries plàstiques, en concret resines de polièster insaturat i resines de vinil èster, situada a la partida Povet, 37, de Benicarló (Castelló), d'acord amb el Projecte de sol·licitud d'autorització ambiental integrada, subscrit per la Sra. Núria Campañà, aprovat pel Sr. Ricardo Génova, i visat pel Col·legi Oficial d'Enginyers Superiors Industrials de la Comunitat Valenciana el 18 d'agost de 2006, la qual queda inscrita en el Regis  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
tre General d'Instal·lacions IPPC de la Comunitat Valenciana amb el número 309-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió en focus canalitzats  
Els focus descrits en la documentació i que, per tant s'autoritzen, són els següents, per als quals s'utilitzarà d'ara endavant la numeració especificada per a un millor control de les emissions:  
(\*) Es tracta de dos nous focus com a conseqüència de la substitució de l'actual incinerador existent en planta (focus 4) per un nou equip d'incineració de residus amb recuperació d'energia, que es posarà en funcionament, segons el termini d'execució previst per l'empresa en la documentació presentada, a tot tardar el 30 de desembre de 2008.   
La instal·lació del nou oxidador tèrmic inclourà un equip de recuperació de calor per a la generació de vapor i la recuperació d'energia que podrà operar de les formes següents:  
- Sense generació de vapor d'aigua, quan no existisca demanda de vapor en la planta. En aquest cas, els gasos seran enviats directament a l'atmosfera a través de la xemeneia de l'oxidador.  
- Amb generació de vapor d'aigua per al procés industrial. En aquest cas, i depenent de la demanda de vapor, es derivarà un percentatge dels gasos a la cambra de recuperació de calor amb la finalitat de generar vapor d'aigua per al procés. Els gasos s'emetran a l'atmosfera, per tant, a través de ambdues xemeneies simultàniament (focus 5 i 6).   
(\*\*) Una vegada que entre en funcionament el nou incinerador, es donarà de baixa el que existeix actualment en la planta.   
Els valors límit d'emissió per a focus canalitzats descrits i la periodicitat de controls per ECMQA seran els següents:  
- Calderes, que utilitzen com a combustible propà (focus 1, 2 i 3):  
  
Les concentracions mesurades estaran referides a condicions normals de pressió i temperatura (1 atm i 0ºC), i per als gasos de combustió en base seca i un contingut d'oxigen del 15%.  
  
\*\*\*\*\*\*\*\*\*\*\*\*\*\*\*\*\*\*\*\*  
Queden exclosos de mesurament d'emissió de partícules els focus que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
- Incinerador (focus 4 / focus 5 i 6):  
Les concentracions mesurades estaran referides a condicions normals de pressió i temperatura (1ªtm i 0ºC), i per als gasos de combustió en base seca i amb un percentatge de O2 de l'11%, sent:  
VMD: valor mitjà diari.   
VMSH: valor mitjà semihorari.  
VM: valor mitjà en un període de mostratge de mínim 6 hores i màxim 8 hores.  
Per al nou oxidador tèrmic que es preveu instal·lar en substitució de l'existent, la periodicitat mínima de mesurament per ECMQA de les emissions serà l'establida en l'article 15 del Reial decret 653/2003, de 30 de maig, sobre incineració de residus, que s'especifica a continuació:   
- Mesurament continu de: NOx, CO, partícules totals, COT, HCl, HF, SO2.   
- Mesurament continu de: temperatura en la cambra de combustió, concentració de O2, pressió, temperatura dels gasos d'escapament i contingut de vapor d'aigua d'aquests.  
- Quatre mesuraments anuals de metalls pesants, dioxines i furans, sent bimensuals durant el primer any de funcionament. Aquests mesuraments es podran reduir a una vegada a l'any per a metalls pesants i dues vegades a l'any per a dioxines i furans si les emissions són inferiors al 50% dels límits establits.  
- Sempre que l'operador puga provar que les emissions de HCl, HF i SO2 no poden superar els límits establits, es podrà permetre la realització de mesuraments periòdics en compte de continus per a aquests contaminants, d'acord amb el que estableix l'apartat 6 de l'article 15 del RD 653/2003.  
Per a l'incinerador existent actualment, i mentre que seguisca en funcionament, seran aplicables les condicions anteriors, amb les excepcions que van ser aprovades per mitjà de l'autorització de posada en marxa de l'activitat de gestió de residus perillosos atorgada en data 28 de febrer de 2000 per la Direcció General d'Educació i Qualitat Ambiental, quant a la realització de mesuraments periòdics dels paràmetres següents: HCl, HF i SO2.  
- Altres focus canalitzats:  
A més dels focus anteriorment descrits, existeixen en la planta els següents focus d'emissió:  
- Una caldera de vapor indirecte de 500 kh/h de vapor, que s'utilitza com a reserva en cas d'emergència.  
- Diversos equips d'aspiració dotats de sistemes de filtració que es posen en marxa en els moments de càrrega de productes sòlids; en concret, es tracta dels focus següents:  
Descripció  
Filtre de mànegues del sistema d'aspiració per a la tremuja dels reactors BT-7  
Filtre de mànegues del sistema d'aspiració per a la tremuja dels reactors R-5 i R-11  
Filtre de mànegues del sistema d'aspiració per a la tremuja del reactor R-10  
Filtre de mànegues del sistema d'aspiració per a la tremuja del reactor R-4  
Filtre de mànegues del sistema d'aspiració per a la tremuja del reactor R-9  
- Dos rentadors de gasos, un per a cada reactor de producció de resines de vinil èster, que funcionaran en aquells casos en què l'oxidador tèrmic (al qual es connectaran les respiracions procedents dels esmentats reactors) estiga fora de servei o no estiga funcionant correctament.  
Ja que els equips mencionats només es posaran en marxa de forma puntual, els focus associats a aquests es consideren focus emissors de contaminació no sistemàtica, sempre que no s'hi complisca cap d'aquestes condicions:  
- Emissions esporàdiques amb una freqüència superior a dotze vegades a l'any, amb una duració individual superior a una hora.  
- Emissions amb qualsevol freqüència i amb una duració global superior al 5% del temps de funcionament de la planta.  
Per als focus emissors de contaminació no sistemàtica no existirà l'obligació de realitzar mesuraments periòdics de les emissions contaminants.  
1.2. Control de les emissions canalitzades  
Les condicions de presa de mostres i expressió de resultats seran les següents:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o esclat).  
b) La temperatura dels gasos en el punt de mostratge serà preferiblement menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
d) Les mesures de fluor es realitzaran amb sondes de tefló o material teflonat o d'un material resistent a l'atac àcid, d'acord amb la norma ISO 15.713:2006.  
S'haurà de tenir en compte que els mesuraments associats a la nova instal·lació d'oxidació tèrmica han de realitzar-se, siga a l'eixida de la cambra de combustió de l'incinerador, sempre que es complisquen les condicions que estableix l'Ordre de 18 d'octubre de 1976 per a la ubicació de la presa de mostres de tal manera que la mesura siga representativa (la qual cosa haurà de certificar una ECMQA), siga, en el cas que això no siga possible, després de la bifurcació del corrent de gasos, és a dir, en cada un dels dos focus d'evacuació a l'exterior (focus 5 i 6).   
El titular superior al capdavant de la instal·lació d'incineració haurà d'aportar, amb una antelació mínima d'un mes abans de la posada en marxa del nou equip d'oxidació tèrmica, un document en què es reculla la informació relativa al sistema de control continu dels nivells d'emissió, tenint en compte que la solució proposada posseeix dos modes de funcionament: amb generació de vapor i sense.  
Així mateix, a la posada en marxa del nou oxidador tèrmic s'haurà d'efectuar un control dels nivells d'emissió de contaminants a l'atmosfera a fi de justificar que es compleixen els límits establits en la normativa vigent, tant per als paràmetres dels nivells d'emissió que es mesuren contínuament com per als paràmetres dels nivells d'emissió que es mesuren discontínuament.  
El mostratge i l'anàlisi de tots els contaminants com també els mètodes de mesurament de referència per a calibrar els sistemes automàtics de mesurament s'han de realitzar d'acord amb normes nacionals, internacionals o altres mètodes alternatius que estiguen validats o acreditats, sempre que garantisquen l'obtenció de dades de qualitat científica equivalent. S'haurà de concretar el mètode de mesurament per a cada un dels paràmetres.  
Almenys una vegada s'ha de verificar adequadament el temps de permanència, la temperatura mínima i el contingut d'oxigen dels gasos d'escapament quan es pose en funcionament la instal·lació d'incineració i en les condicions més desfavorables de funcionament.  
S'haurà de realitzar un autocontrol continu d'algun paràmetre de funcionament de les mesures correctores, que justifique la seua bondat convenientment.  
Respecte als focus emissors de contaminació no sistemàtica, el titular haurà de presentar, abans de l'1 de març de cada any, un resum del seu règim de funcionament.  
En el cas que el règim de funcionament dels esmentats focus varie de tal forma que es complisquen les condicions per a considerar-los focus emissors de contaminació sistemàtica, d'acord amb el que estableix l'article 42.2 del Decret 833/1975, s'haurà de comunicar a l'òrgan competent per a atorgar l'autorització ambiental integrada, s'haurà de realitzar el mesurament dels contaminants emesos per una entitat col·laboradora en matèria de qualitat ambiental i s'hauran de complir els valors límit establits en la disposició addicional primera del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental. En aquest supòsit s'hauran de complir, a més, les condicions exigides per a permetre la presa de mostres, segons el que estableixen el Decret 833/1975 i l'Ordre de 18 d'octubre de 1976.  
1.3. Emissions difuses  
Es produeixen emissions difuses de compostos orgànics volàtils procedents bàsicament de les respiracions dels tancs d'emmagatzemament de matèries primeres i productes acabats, respiracions dels equips de producció durant el procés de reacció (reactors, mescladors i tancs de dissolució), operacions d'ompliment en les línies d'envasament, operacions de càrrega i descàrrega de cisternes en les zones corresponents de la planta i en el tanc de sublimació en cas d'una possible emergència.  
En la planta es disposa de columnes de carbó actiu en les respiracions dels reactors com també en la respiració del tanc de destil·lacions (residus aquosos del procés) i en les respiracions de les bombes de buit i es preveu la instal·lació d'un sistema de rentatge de gasos per als dos reactors de vinil èster complementats també per un sistema de carbó actiu. Es disposa, a més, de dues cambres de sedimentació per a la recuperació de partícules de les respiracions en els tancs d'anhídrid ftàlic i maleic.  
Amb la instal·lació en un futur pròxim del nou equip d'oxidació tèrmica projectat, totes les respiracions procedents d'equips de procés (reactors, tancs de dissolució i de mescla) com també les respiracions procedents de tancs d'emmagatzemament de substàncies amb una emissió de COV rellevant seran canalitzats fins a l'incinerador, on s'oxidaran els esmentats corrents gasoses junt amb el residu líquid de procés i es reduiran les emissions de compostos orgànics volàtils.  
L'empresa ha de continuar mantenint els sistemes de tractament d'emissions existents en la planta com a mesura addicional de contingència per al cas que l'oxidador es trobe fora de servei com a conseqüència del seu manteniment o d'una fallada d'operació. No obstant això, s'implementarà un únic sistema de carbó actiu en el centre de la planta, que substituirà els bidons usats actualment.   
Mentre no es dispose de la instal·lació del nou equip d'oxidació tèrmica, s'estableix una freqüència mínima mensual de substitució dels filtres de carbó actiu exhaurits i la remissió mensual a l'Ajuntament de Benicarló de la documentació acreditativa de la substitució.  
Una vegada que la nova instal·lació d'oxidació tèrmica entre en funcionament, per als focus emissors de COV en els quals no s'haja previst la seua canalització es mantindrà allò indicat en el paràgraf anterior, sense perjudici que l'empresa justifique l'increment de la periodicitat establida.   
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
Respecte a això, l'activitat no ha de transmetre nivells sonors de recepció en funció de l'ús dominant de la zona, superiors als indicats en l'annex II de la llei 7/2002.   
En particular, per a les zones d'ús industrial es compliran els límits sonors externs indicats a continuació:  
Diürn Nocturn  
70 dB(A) 60 dB(A)  
Així mateix, tenint en compte que la instal·lació es troba pròxima a sòl d'ús residencial, els nivells de recepció externs que s'han de complir en aquesta zona són els següents:  
Diürn Nocturn  
55 dB(A) 45 dB(A)  
No obstant això, una vegada adaptada l'ordenança municipal en matèria de sorolls a la legislació autonòmica, s'hauran de complir els valors establits en aquesta, en cas de resultar més restrictius.   
S'atorga un termini de 6 mesos, a partir de la concessió de l'autorització ambiental integrada, per a la presentació davant de la Direcció General per al Canvi Climàtic d'una auditoria acústica que verifique el compliment dels valors límit d'emissió indicats, tant en les zones d'ús industrial com en les zones d'ús residencial.   
L'auditoria s'haurà de realitzar en l'entorn immediat de la parcel·la de l'activitat, per una entitat col·laboradora en matèria de qualitat ambiental per al camp de la contaminació acústica.  
Així mateix, d'acord amb l'article 37 de la Llei 7/2002, es realitzarà una auditoria acústica per ECMQA a fi de comprovar que es continuen complint els límits referits i que no se superen els nivells sonors en els punts on se situa el receptor més pròxim, amb una periodicitat triennal.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
En el termini màxim de sis mesos des de la posada en funcionament del nou equip d'oxidació tèrmica, s'haurà de presentar un estudi olfatomètric realitzat per una entitat col·laboradora en matèria de qualitat ambiental, d'acord amb la norma UNE-EN 13466, en el qual es determine, per mitjà de la tècnica de l'olfatometria dinàmica, els nivells d'olor en l'entorn immediat de les instal·lacions d'Ashland Chemical Hispania, SL.  
En tot cas, els nivells d'olor no hauran d'excedir les 5 unitats d'olor en les zones residencials d'afecció, considerant el percentil 98 de les mitjanes horàries al llarg d'un any.  
Si els resultats de l'estudi olfatomètric determinen que els nivells superen les 5 unitats d'olor, s'haurà de presentar una proposta de mesures correctores a fi de reduir les molèsties, en el termini que les millors tècniques disponibles ho permeten.  
En un termini de 3 mesos a partir de la concessió d'aquesta autorització, l'empresa haurà de presentar davant de la Direcció General per al Canvi Climàtic un pla d'estudis i seguiment de les immissions en la contornada de la planta, que haurà de considerar la metodologia per al càlcul i el mesurament de les esmentades immissions com també els paràmetres a estudiar, tenint en compte les substàncies utilitzades i els productes generats en el procés susceptibles d'ocasionar olors.  
4. Abocaments   
4.1. Aigües residuals industrials i sanitàries  
No es realitza abocament d'aigües residuals a domini públic hidràulic, perquè aquestes aigües estan connectades a la xarxa de clavegueram municipal de l'Ajuntament de Benicarló.  
Hi ha xarxes de drenatge independents per a les aigües de procés, aigües sanitàries, resta d'aigües residuals industrials (purgues de torres de refrigeració i calderes, aigües procedents del laboratori i aigües pluvials de la zona de trasbals) i aigües pluvials sense risc de contaminació.   
Les purgues de la torre de refrigeració i calderes, les aigües de neteja de les instal·lacions (excepte les de l'edifici de fabricació), les procedents del laboratori i les pluvials de les zones amb potencial risc d'arrossegament de matèries contaminants es condueixen a unes basses de decantació, d'on s'aboquen al col·lector municipal d'industrials junt amb les sanitàries.   
L'efluent abocat a la xarxa municipal d'aigües residuals industrials de Benicarló no haurà de sobrepassar els valors límit establits en l'ordenança municipal d'abocaments a la xarxa de sanejament.   
El titular de l'activitat està obligat a portar l'adequat manteniment de les basses o dels depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.  
La línia o les línies d'aigua de l'activitat susceptibles de generar abocaments d'aigües residuals no han de disposar de cap sistema d'alleugeriment capaç de generar abocament continu o discontinu, ni directe o indirecte a domini públic hidràulic.  
D'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat de l'abocament al domini públic hidràulic, si s'escau.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació al control, la inspecció i la vigilància del domini públic hidràulic, ni en particular la potestat sancionadora.  
4.2. Aigües pluvials  
Segons l'informe de la Confederació Hidrogràfica del Xúquer de 12 de juny de 2008, s'autoritza Ashland Chemical Hispania, SL per a l'abocament d'aigües pluvials, que recauen en una superfície pavimentada de 3.773,26 m², inclosa dins dels terrenys de la indústria, ubicada a la partida Povet, núm. 37, de Benicarló (Castelló), al riu Sec.  
El punt d'abocament s'ha de protegir adequadament, a fi d'evitar erosions al llit i als seus marges.  
L'autorització per a l'abocament de pluvials fa referència exclusivament a l'abocament d'aquestes aigües i a l'execució de les obres necessàries per a facilitar la seua evacuació. No es pressuposa, per tant, disponibilitat de recurs hídric ni autorització per a l'abocament d'aigües residuals.  
Atés que l'abocament que s'autoritza correspon a aigües d'origen exclusivament pluvial, aquestes aigües, abans del seu abocament, no hauran d'haver tingut contacte amb altres utilitzades en processos industrials o domèstics ni haver travessat superfícies destinades a depòsits de residus o amb productes susceptibles de contaminar-les.  
L'entitat autoritzada està obligada a respectar al llarg del marge, que ha de quedar apte i practicable, la zona de servitud de 5 metres d'amplària per a ús públic, de conformitat amb el Reglament del domini públic hidràulic, Reial decret 849/1986, d'11 d'abril.  
Aquesta autorització no prejutja els límits dels terrenys de domini públic limítrofs, sobre els quals el peticionari no podrà al·legar cap dret sense l'expedient previ de delimitació.  
La Confederació Hidrogràfica del Xúquer no respon de qualsevol afecció provocada per causa de crescudes tant ordinàries com extraordinàries.  
Aquesta autorització s'atorga sense perjudici del dret de l'administració General de l'Estat a l'execució de les actuacions que s'incloguen en els seus plans. L'entitat autoritzada queda obligada a executar, a càrrec seu, totes les modificacions que se li imposen per raó de les esmentades obres estatals, i, fins i tot, a reposar la situació al seu estat anterior, a càrrec seu i sense dret a indemnització, moment en el qual quedarà sense efecte aquesta autorització.  
L'incompliment de qualsevol d'aquestes condicions comportarà la immediata revocació d'aquesta autorització, sense perjudici de l'exigència de les responsabilitats que escaiguen.  
A més de l'efluent que s'aboca al riu Sec, hi ha un altre efluent d'aigües pluvials a la zona est de la planta que es recull per mitjà d'una canalització específica que es prolonga fins al marge dret del llit de la rambla de Cervera.  
4.3. Altres condicions de control de l'abocament a clavegueram  
Segons informe de l'Entitat de Sanejament d'Aigües (EPSAR), l'empresa haurà d'establir el següent pla d'autocontrols analítics sobre l'abocament, en el qual es caracteritzaran els següents paràmetres, amb la periodicitat indicada:  
  
En tots els casos les mostres seran integrades durant 24 hores i es prendran a l'arqueta de registre. Les anàlisis seran efectuades per un laboratori homologat, entenent per tals els corresponents a empreses col·laboradores dels organismes de conca en matèria de control d'abocaments, tal com estableix l'Orde 985/2006 del Ministeri de Medi Ambient.  
Els resultats de l'esmentada anàlisi seran remesos a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, junt amb l'acta de presa de mostres del laboratori. El cost econòmic associat a aquestes operacions anirà per compte de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i condicions establides en la corresponent resolució. L'EPSAR determinarà la variació de la freqüència dels controls i, si s'escau, la seua finalització.  
5. Protecció del sòl i de les aigües subterrànies  
Queda prohibit l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.   
En aquest sentit, l'empresa haurà d'aportar, en un termini de dos mesos des de l'obtenció de l'autorització ambiental integrada, l'informe complet dels resultats de la investigació de sòls, incloent-hi l'anàlisi quantitativa de riscos. A la vista dels resultats, l'organisme competent en matèria de sòls contaminats podrà establir l'adopció per part del titular d'un programa de control i seguiment o de neteja de l'aigua i subsòl en el cas que es determine l'existència de contaminació.   
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza Ashland Chemical Hispania, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 48.000 t/any de resines (aproximadament unes 36.000 t/any de resines de polièster insaturat i unes 12.000 t/any de resines de vinil èster).   
(\*) Amb la posada en funcionament del nou equip d'incineració, aquests residus seran valoritzats a la mateixa indústria, en les condicions normals de funcionament d'aquell.  
L'esmentat centre productiu està inscrit en el Registre General de Productors Autoritzats de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.   
En el termini de tres mesos des de la concessió d'aquesta autorització, s'haurà d'aportar còpia dels documents d'acceptació dels residus produïts, emesos per un gestor autoritzat. Aquests documents han de ser originals o còpies compulsades, han d'estar segellats pel gestor i han d'estar vigents.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació donada a cada un d'ells i la relació del seu emmagatzemats temporal com també les incidències rellevants que s'hagen pogut produir, tot això relatiu a l'any objecte de la declaració.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6.2. Gestió de residus  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
L'empresa disposa d'autorització per a realitzar l'operació d'eliminació D10 (incineració en terra), mitjançant una resolució de 28 de febrer de 2000 de la Direcció General d'Educació i Qualitat Ambiental. Les condicions establides en la mencionada autorització (a excepció de les específicament tractades en l'apartat 1. Emissions atmosfèriques d'aquesta resolució) es mantindran vigents fins a la posada en funcionament del nou equip d'incineració, moment a partir del qual quedarà sense efecte la referida autorització de gestió de residus perillosos.  
Així, doncs, per mitjà d'aquesta resolució s'autoritza l'empresa Ashland Chemical Hispania, SL, a partir de la posada en marxa del nou equip d'oxidació tèrmica amb recuperació d'energia previst, per a realitzar l'operació de valoració R1 (utilització principal com a combustible o com un altre mitjà de generar energia) dels següents residus perillosos generats en el mateix procés productiu, concretament en el procés de fabricació de les resines de polièster insaturat, amb la següent capacitat de tractament:  
L'esmentat centre productiu està inscrit en el Registre General de Gestors Autoritzats de Residus de la Comunitat Valenciana, d'acord amb el que estableix l'article 52 de la Llei 10/2000, de 12 de desembre, de residus de la Comunitat Valenciana.  
El titular pretén realitzar la substitució de l'equip d'oxidació tèrmica existent per al tractament de residus de reacció per un altre equip que disposarà de la mateixa capacitat màxima de tractament, al qual, a més, es canalitzaran diversos corrents gasosos procedents de les respiracions dels equips de producció i depòsits d'emmagatzemament de substàncies, per a oxidar les emissions de compostos orgànics volàtils. Així mateix, s'inclourà la instal·lació d'un sistema intercanviador a fi de recuperar la calor del corrent d'eixida de l'incinerador, per a la generació de vapor, depenent de la demanda de la planta.   
Amb la instal·lació del nou equip d'incineració, s'eliminarà, a la mateixa planta d'Ashland, la totalitat dels residus generats en el procés, de forma que variarà el procediment de gestió actual, pel qual s'eliminen una part dels esmentats residus per mitjà d'incineració i l'altra part per mitjà de recollida a través d'un gestor extern autoritzat.   
Per a realitzar aquesta activitat de gestió, el titular ha de complir els requeriments tècnics i operacionals establits en el Reial decret 653/2003, de 30 de maig, sobre incineració de residus. Les condicions de disseny, equipament, construcció i explotació de la instal·lació d'incineració seran les següents:  
- El contingut en COT de les cendres i escòries serà inferior al 3%.  
- La temperatura dels gasos d'emissió derivats de la combustió s'elevarà de manera controlada i homogènia fins als 850ºC durant almenys dos segons.  
- La instal·lació disposarà d'un cremador auxiliar que es posarà en marxa quan no es complisquen les condicions establides en el punt anterior. No obstant això, es podrà eximir l'empresa de la instal·lació d'aquest cremador, sempre que es justifique documentalment a aquest efecte el que estableix l'article 9 del Reial decret 653/2003.  
- La posada en marxa de la instal·lació es realitzarà amb combustibles convencionals, en cap cas amb els gasos a incinerar, fins que s'assolisca la temperatura de 850ºC. En aquest cas, es realitzarà amb propà.  
- S'impedirà l'alimentació de residus quan la temperatura de la cambra no assolisca els 850ºC.  
En els casos en què es produïsca una parada tècnica o de manteniment de l'oxidador, el residu objecte d'aquesta autorització de valorització de residus perillosos s'haurà de transferir a empreses autoritzades per a la seua correcta gestió. A aquest efecte s'haurà d'aportar documentació justificativa de la destinació abans de la seua transferència.   
L'empresa ha de portar un registre documental de les activitats de gestió de residus en què figuren la quantitat, naturalesa i origen de l'esmentat residu.  
Així mateix, s'ha d'emplenar la memòria anual de residus perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, característiques de l'emmagatzemament abans de la seua gestió, quantitat i naturalesa dels residus resultants del procés si n'hi haguera com també les incidències rellevants que s'hagen pogut produir, tot això relatiu a l'any objecte de la declaració.  
La realització de l'activitat de gestió queda condicionada al compliment per part del titular dels requisits següents:  
- Manteniment de la pòlissa de l'assegurança de responsabilitat civil que cobrisca els riscos derivats de l'activitat de gestió autoritzada, segons es preveu en l'article 6 del Reial decret 833/1988, que haurà d'estar en vigor durant tot el període de vigència de l'autorització ambiental integrada.  
- En el supòsit de suspensió d'aquesta cobertura o d'extinció del contracte d'assegurança per qualsevol causa, l'efectivitat de l'autorització quedarà suspesa i no es podrà exercir l'activitat per a la qual ha estat autoritzada fins a la rehabilitació de la cobertura o la subscripció d'una nova assegurança.  
El titular haurà de presentar davant de la Direcció General per al Canvi Climàtic, en el termini d'un mes des de l'obtenció de l'autorització ambiental integrada, el plec de prescripcions tècniques i el pressupost de la instal·lació d'incineració prevista. En funció de la documentació aportada, s'estudiarà la necessitat de sol·licitar al titular la presentació d'una carta de pagament en concepte del depòsit d'una fiança addicional a la que es va depositar en el seu moment per a la gestió dels residus perillosos.   
S'hauran d'incloure en el pla d'emergència interior les noves instal·lacions dedicades a la gestió de residus perillosos, que s'hauran de mantenir mentre es realitzen les operacions de gestió. Com a responsable de les instal·lacions de tractament de residus perillosos i per a totes les relacions amb els serveis de l'administració, es designarà un titulat superior especialitzat.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14301:2004.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic i a la documentació annexa, en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
9. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
10. Impacte ambiental  
En tot allò no recollit en aquesta autorització ambiental integrada s'atendrà al compliment de les condicions establides en les declaracions d'impacte ambiental concedides a l'empresa, en concret:  
- Declaració d'impacte ambiental referent a l'activitat d'incineració d'efluents aquosos, de data 17 de març de 1998.  
- Declaració d'impacte ambiental del projecte d'ampliació i reforma de fàbrica de resines de polièster, de data 23 de gener de 2001.  
- Estimació d'impacte ambiental del projecte per a l'obtenció de l'autorització administrativa com a productor de residus perillosos, de data 24 de juliol de 2001.   
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 5 d'agost de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Ashland Chemical Hispania, SL disposa d'una indústria en funcionament ubicada a Benicarló, que es dedica a la fabricació de primeres matèries plàstiques, en concret resines, amb una capacitat de producció total d'unes 48.000 tones anuals.  
Se sol·licita l'autorització per a la planta existent de fabricació de resines de polièster insaturat, incloent-hi una modificació (descrita en el projecte com a escenari 2) consistent en la substitució d'una part de l'actual producció de resines per la producció d'un nou producte, les resines de vinil èster, utilitzant els mateixos equips productius i sense modificar la capacitat de producció. No obstant això, la nova línia de producte implicarà una sèrie de modificacions en les instal·lacions, consistents fonamentalment en:  
- la instal·lació de tremuges d'addició, amb els seus respectius filtres, per a les noves matèries primeres;   
- la reconfiguració del parc de reactors per a disposar d'un reactor exclusiu per a la fabricació de les resines de vinil èster;  
- la conversió d'un mesclador i un equip de tancs de dissolució per a ús indistint en la fabricació dels dos tipus de resina;   
- la instal·lació de dues noves línies d'envasament, i eliminar l'existent;   
- la reconfiguració del parc de tancs d'emmagatzemament de matèries primeres i productes finals, i la instal·lació de nous tancs. En concret, es produirà la instal·lació de dos nous tancs d'emmagatzemament d'estiré de 150 m³, la substitució de quatre tancs existents per altres tants nous (tres d'aquests de 75 m³ i l'altre de 120 m³) per a l'emmagatzemament de matèries primeres i producte acabat, i finalment la instal·lació d'un nou depòsit de destil·lacions de 20 m³, que s'instal·larà en una cubeta independent.  
A més de les modificacions indicades, aquesta autorització inclou també la substitució de l'actual incinerador de les aigües de procés per un altre que tractarà l'esmentat residu com també les emissions difuses per respiració dels tancs i equips de procés, de forma que es reduiran les emissions de COV.   
A continuació es descriu el procés de producció dels dos tipus de resines a fabricar en la planta:  
- Resines de polièster insaturat  
Es produeixen quatre famílies de resines: Orto, DCPD, isoftàliques i SMC.  
La producció es du a terme en discontinu i transcorre en un reactor aplicant perfils determinats de temperatura i pressió. En aquest reactor es produeix una reacció entre alcohols bifuncionals (monopropilenglicol) amb un diàcid o anhídrid saturat (anhídrid ftàlic) o un diàcid insaturat (anhídrid maleic), per a obtenir la resina de polièster insaturat.   
Durant el procés de reacció, s'elimina l'aigua circulant els vapors per una columna de destil·lació atmosfèrica i una rectificació en buit, en la qual se separa l'aigua per a afavorir la reacció. El residu aquós de la destil·lació s'emmagatzema en un tanc per al tractament en l'incinerador de la instal·lació.  
Una vegada finalitzada la reacció, es transvasa la resina a un tanc de dissolució amb estiré monòmer, i com a última etapa, s'afigen en els mescladors els additius corresponents per a produir el producte acabat.  
- Resines de vinil èster  
Igual que en el cas anterior, la producció es realitza en discontinu. En aquest cas, la reacció es produeix entre resines epoxídiques i un àcid carboxílic insaturat amb un grup etilé (àcid metacrílic), emprant-hi catalitzadors.  
En una primera etapa es produeix la reacció per a, posteriorment, transvasar la resina al tanc de dissolució en el qual es produeix la dissolució amb estiré. Finalment s'afigen els additius necessaris per a obtenir el producte acabat.   
Al contrari que en el procés de fabricació de les resines de polièster, en la reacció de les resines de vinil èster no es produeix aigua, amb la qual cosa no es requereixen columnes de rectificació i no es generen residus aquosos.  
Amb les modificacions previstes, la capacitat de producció de la planta serà de 36.000 t/any de resines de polièster insaturat i 12.000 t/any de resines de vinil èster, encara que aquestes quantitats podran veure's modificades depenent de la demanda comercial dels productes fabricats.   
El procés de fabricació de les resines de polièster insaturat requereix una aportació de calor per a iniciar la reacció, la qual s'aconsegueix per mitjà d'una caldera d'oli tèrmic que funciona amb propà com a combustible. Es disposa a més d'una caldera de vapor, que funciona també amb propà, utilitzada per a mantenir la temperatura de les canonades de procés i del tanc d'anhídrid ftàlic.  
A més de les calderes mencionades, es produeix també un consum de propà en el funcionament de la caldera de vaporització de GLP i en l'equip incinerador de les aigües de procés, en l'inici de la combustió.  
Respecte al nou equip d'incineració de residus, l'empresa preveu la instal·lació durant el tercer trimestre d'enguany, amb la qual cosa s'estima que estarà totalment operatiu al gener de 2009, ja que es requereix un període de posada en marxa d'uns quants mesos. El nou oxidador tèrmic tindrà la mateixa capacitat de tractament que l'existent (400 kg/any de productes destil·lats) i disposarà d'un sistema de recuperació de calor per a la generació de vapor, en el cas que es necessite en el procés.